Odile Defraye
<s>Odil Defraje (; 14. jul 1888 — 21. avgust 1965), je bivši belgijski profesionalni biciklista.</s><s>Bio je profesionalac od 1909. do 1924. godine.</s><s>Najveći uspesi su mu osvajanje Tur de Fransa 1912. i Milan San Remo trke 1913.</s><s>Defrej je prvi Belgijanac koji je osvojio Tur.</s>

<s>Karijera</s>

<s>Amatersku karijeru počeo je 1908. godine i osvojio je trku oko Flandrije za amatere.</s><s>Naredne godine je prešao u profesionalce i osvojio je drugo mesto na prvenstvu Flandrije, nakon čega je učestvovao na svom prvom Tur de Fransu.</s><s>Prvu etapu završio je na desetom mestu, a u toku druge etape se povukao sa Tura.</s><s>1910. je osvojio šampionat Flandrije, a 1911. nacionalno prvenstvo.</s>

<s>1912. osvojio je Tur Belgije, uz četiri etapne pobede, nakon čega je vozio Tur de Frans po drugi put.</s><s>Defraje je jedini Belgijanac koji je bio pozvan da se pridruži timu Alcyon, u kome su bili samo Francuzi.</s><s>Tur 1912. je bio zadnji u kome je pobednik određivan na osnovu bodova.</s><s>Defraje je pobedio na tri etape, na još tri je završio na drugom mestu i osvojio je Tur.</s>

<s>1913. je startovao sezonu osvajanjem prestižnog klasika Milan—Sanremo, nakon čega je vozio Tur Belgije i Tur de Frans, ali nijedan nije uspio da završi.</s><s>Na Turu je bio lider do šeste etape, kada je vođstvo preuzeo Filip Tis, koji je i osvojio Tur, Defraje se povukao nakon sedme etape.</s><s>Naredne godine je osvojio etapu na Turu Belgije, a Tur de Frans je napustio tokom etape 10.</s>

<s>Početak Prvog svetskog rata je uzrokovao prekid njegove karijere.</s><s>Preživio je rat i vratio se biciklizmu 1919. godine, učestvovao je na još tri Tur de Fransa, ali nijedan nije završio, jedini Tur koji je završio je onaj koji je i osvojio.</s><s>1921. je osvojio etapu na Turu Belgije.</s>

<s>Karijeru je završio nakon Tur de Fransa 1924. godine.</s>

<s>Spoljašnje veze</s>

<s>Profil na biciklističkoj arhivi
 Rezultati Odila Defrajea na Tur de Fransu</s>

<s>Belgijski biciklisti
Pobjednici Tour de Francea</s>

